La neu caiguda al massís del Port de Caro, al Baix Ebre, continua impedint l’accés en cotxe a moltes zones i pistes. Una setmana després de la nevada continuen havent-hi gruixos molt importants de neu, i circular per aquestes zones és gairebé impossible. Però encara hi ha que s'atreveix a pujar, això si, amb l’ajuda d’esquís i amb una gopro al cap. Unes imatges que mostren alguns dels paratges d’aquesta zona muntanyosa entre Roquetes i Tortosa com poques vegades es poden veure. Es tracta de l’accés cap al punt més alt del cim, a més de 1.100 metres d’alçada. El nou mirador està completament cobert de neu als peus de les antenes de telecomunicacions i per arribar-hi només es pot fer a peu.